Kritériá  na  udeľovanie grantov pre mladých chirurgov v súvislosti s edukačnými pobytmi na pracoviskách cievnej chirurgie v zahraničí.

Výbor Slovenskej spoločnosti cievnej chirurgie SLS sa rozhodol pre udelenie cestovných grantov, ktoré budú udelené na základe nasledujúcich kritérií: 

1. Cievny chirurg zaradený do špecializácie v odbore ( s alebo bez atestácie )  - vek do 35 rokov.

2.  Prednáška na kongrese doma alebo v zahraničí 1x ročne- v problematike cievna chirurgia. 

3.  Článok v odbornom časopise 1x za dva roky- v problematike cievna chirurgia.

4.  K schváleniu grantu je potrebné odporúčanie vedúceho pracoviska , kde chirurg pracuje.

5.  Cievny chirurg musí byť členom SLS, SSCCH a ESVS ( EVST ).

6.  Chirurg, ktorý  žiada o grant najskôr oboznámi prezidenta spoločnosti a vedeckého sekretára, na aké pracovisko plánuje podať žiadosť o študijný pobyt. 

7.  Chirurg  po schválení  študijného pobytu vedúcim pracoviska, kde absolvuje stáž, zašle schvaľovací list prezidentovi spoločnosti a vedeckému sekretárovi SSCCH.

8.  Záverečné schválenie grantu podlieha výboru spoločnosti -  hlasovanie korešpondenčne.

9.  Navrhovaná výška finančnej podpory 3000 € . 

10.Žiadateľovi môže byť  pridelený pobytový grant 1x. O ďalší môže požiadať cievny chirurg  ESVS, pokiaľ bude mať spoločnosť dostatok finančných prostriedkov.

11. Spoločnosť môže udeliť ročne maximálne 3 granty.

